
Hejmar 135, 21’ê Gulan a 2010 


SÎYASÎ 


Agirî 


A 

Bangewaza Partiya Demokrat A Kurdistana Iranê 


H 


evwelatiyên xebatkar! 

Xelkê azadîxwaz ên 
Kurdistanê! 

Rejîma dijî gelî a Komara 

Îslamî a îranê li kuştina azadîxwazan de 
berdewam e û dawîn goriyên vê kuştarê 
jî heya niha 5 ciwanên azadîxwaz bûne 
ku di sibêdehiya roja Yekşemî. 19' ê 
Banemerê, di girtîgeha Êvîn a Tehranê 
de hatin darvekirin. 

Ferzad Kemanger, Şîrîn Elemholî, 
Ferhad Wekîlî û Elî Heyderiyan ew 4 
lawên Kurd bûn ku tawana wan tenê 
Kurdbûn û pêdagirî li ser daxwaza mafên 
rewa ên gelê mafxwarî yê wan bû. Ew, 4 
kes ji hezaran têkoşerên nîştimana me 
bûn ku dilê wan tejî bû ji evîna rizgariya 
gelê wan ji destê rejîma cehl û nezaniyê 
û niha jî hejmarek din ji hevwelatiyên 
azadîxwaz ên me di girtîgehên rejîmê û 
di bin îşkenceya kirêgirtiyên wan de ne û 
li bendê ne ku kengê dilê pir ji hêvî yên 
wan dê bi gulleyên azadîkujan ji lêdanê 
bisekine. 

Bê guman heya ku xelik tenê bi kul û 
keser ve şahidê kuştina keç û xortên 
biwêr û bicerg ên xwe bin û di piratîk de 
dijberiya xwe derheq bi van hemû zulm û 


zordariyê nîşan nedin, di pêşerojê de jî 
emê rojane şahidê wan bûyerên tal bibin, 
çunku guneha rejîmê bi tu mafxwazek 
Îranî û bi taybetî mafxwazên Kurd de 
nayê. 

Lewma em daxwaz dikin ku roja 
Pêncşemî, 23'ê Banemera 1389 (13'ê 
Gulana 2010' ê Zayînî), bo nîşandana 
nerazîbûnê û dijberî li hember îdama wan 
ciwanên azadîxwaz û sekinandina îdama 
azadîxwazên din ên Kurd, bi hevre û 
yekgirtî dest bidin mangirtinek giştî û di 
wê rojê de dibistanî, xwendekar û 
mamosta neçin qutabxaneyan, karmend 
neçin ser karê xwe, bazarî dukan û 
bazaran dabixin, kedkar li ser kar amade 
nebin û hewce ye di wê rojê de xelik ji 
mal dernekevin û şeqam û kolanên bajar 
û bajarokan vala bihêlin. Bi wî awayî jî bi 
rejîmê û malbatên wan şehîdên me ên 
dawîn rabigehînin ku şehîd û keç û 
xortên cesûr, biwêr û azadîxwaz ên di 
girtîgehan de, keç û xortên xweştivî ên 
hemû neteweya Kurd in û ji aliyek din ve 
jî, bi vê bêdengiyê nifret, kerb û kîn û 
bêzariya xwe li dijî Komara Îslamî nîşan 
bidin. 

Bi hîviya wê yekê ku hevnîştimanên 
xebatkar bi wê mangirtinê ku xebatek 



sivîl û serdemiyane ye, roja Pêncşemiyê 
bikin rojek dîrokî û pir ji şanaziya xwe ji 
rojên berxwedana dijî zulm û serberedayî 
a rejîma Komara Îslamî, û bi wî awayî jî 
dengê nerazîbûna xwe bigihîjînin guhê 
desthilatdarên rejîmê, gelên bindest ên 
îran û hemû cîhanê. 

Serkewe xebata azadîxwaziya 
hemû xelkê îranê 

Partiya Demokrat A Kurdistana 
îranê 

Deftera Siyasî 

21'ê Gulana 1389'ê Rojî, 11. 05. 
2010 a Zayînî 


Şikesta Dîplomasiya îranê: 

Şêwra Ewlekar Embargoyên Xurttir li 
dijî îranê Nîqaş Dike 




Rojek piştî nîşandana 

keyfxweşiya rêberên Komara 
Îslamî derheq wajokirina 
rêketinê bi Turkiye û Birazîlê 
li dor guhertina Uraniyomê, 
ku armanca eslî ya wê 
pêşgirtin ji hewlên 
navnetewî bo xurtkirina 
tehrîman ^ dijî bernameya 
etomî ya îranê bû, Welatên 
Yekbûyî yên Amerîkayê, 

pêşnivîsa biryarnameyekê ji bo bas û pejirandinê radestî Şêwra Ewlekar kir 
ku Rûsiye û Çînê jî ew yek pesend kirine, ku hin cezayên nû li xwe de cih 
dide û tê çavnihêrkirin ku xesarek mezin bide sîstema bankî û abûrî û warê 
seneta îranê, bi taybet aborî a Sipaha Pasdaran. 

Ji hêla din ve jî Serokwezîrê Turkiyê, îran hişyar kir ku eger Ji gor 
çarçoveya rêketinnameyê kar neke, Turkiye dê rû ji îranê vezivirîne û îran jî 
dê bi tenê bimîne. Yek ji xalên ku di wê biryarnameyê de îşare pê hatiye 
kirin, mafê lêgerîna keştî û gemiyên îranê di avên navnetewî de ye bi 
merema pêşgirtin ji barkirina alavên peywendîdar bi bernameya navikî ya 
îranê. 

Hêjayî gotinê ye, ger ku tehrîman tu encam nebe û hikûmeta îranê jî her 
wisa xebatên xwe bo bidestxistina çeka etom bidomîne, bi egerek zaf ve 
nawendên etomî yên îranê dê bên bombe bardûman kirin 

Gireva Giştî Li Kurdistanê 

Roja Pêncşemî, 13'ê Gulana 2010an, xelkê Kurdistanê di gireveke g[ştî de, lidarvekirina 4 girtiyên siyasî ên kurd û girtiyekî xelkê Şîrazê şermezar kirin. 5 
girtiyên siyasî, sibêdeya roja Yekşem, 9'ê Gulana 2010'an, li girtîgeha Êvînê hatin îdamkirin. Partiya Demokrat a Kurdistana îranê û pirraniya partî û saziyên 
Kurdistanî ên Opozîsyona Komara Îslamî a îranê, bi derkirina daxuyaniyên hevpar û cuda cuda, daxwaz ji xelkê kiribûn ku bi gireveke giştî ew kiryara 
hovane a rejîmê şermezar bikin û li hember xetera lidarvekirina girtiyên din ên siyasî de bêdeng nebin. Herwiha çendîn xwenîşandan li welatên Ewropa, 
Amerîka û welatên derdorê li dijî îdamkirina 5 girtiyên siyasî ji aliyê rêxistinên siyasî û sivîl ên Kurdistanî û Îranî yên li derveyî welat, bi awayekî berfireh 
hatin lidarxistin. Rêzdar Mistefa Hicrî, Sekreterê Giştî yê PDKÎ, bi hinceta birêveçûna gireva giştî a xelkê Kurdistanê, peyamek da xelkê Kurdistanê û 
malbatên serbilind ên şehîdan ku deqa wê peyamê di rûpela 3'ê de hatiye belavkirin. 


Rêxistina terorîsrî ya ^ 

Elqaîdê, gef xwarin ku; 

Cama Cîhanî a 2010' an 1 
li Afrîqaya Başûr de dê 
bibe cihê xwîn û agir. 

Ewa cara yekim nine ku 
terorîzm, mezintirî 
bûyera werzişî a cîhanê 
bi gefa jinavbirinê \ 
berbirû dike, lê wekî fj 
diyar vê carê mesele ji F 
sînorê gefxwarinan | 
boriye. 

Rêberên Elqaîdeyê, çendîn car di kasêtên vîdyoyî de ragihandine ku 
Amerîka û Ewropa tu nasyarî li Afrîqayê ninin û di dema Kûpa Cîhanî de jî 
ew dê pitir xatircem bin ku Panaxa reşan, cihê manovrên Nato yan jî 
hêzên kirêgirtî yên hin welatên îstimarlêdayî ên Afrîqayê nine. 

Nûçeya derheq teqandina bi tirs û xeternak ku her yek ji wan şiyana 
ragirtina û pûçkirina bi tewayî ya cama Cîhanî hene, eva cara çendê ye ku 
ji aliyê rêberên Elqaîdeyê li îraq, Efxanistan, Pakistan û Erebistana Seûdî 
de erê û tekez li ser tê kirin. ragihandine û tekez li ser kirine. Di yek ji 
wan peyaman de hatiye ger ku cama Cîhanî nebe qada agir û xwînê, 
Elqaîdeyê tunebûyî bizanin. Ewe jî di halekê de ye ku ertêşa Nîcîrye, 
ertêşa Afrîqaya başûr, Polîsê Navnetewî, hêzên Natoyê û serbazên pêşeng 
û miaşxor ên Afrîqayê, çendîn caran ewlehiya tewaw a Afrîqaya başûr 
garantî kirine Hêjayî gotinê ye ku Kûpa Cîhanî a 2010'an dê ji 21'ê 
Cozerdanê vir de bi beşdariya 32 tîman destpê bike. 









Agirî 


DAXUYANÎ Hejmar 135, 21’ê Gulan a 2010 B 


Peyama Birêz Mistefa Hicrî, Sekreterê Giştî Yê Partiya Demokrat A Kurdistana 
îranê Bi Boneya Gireva Giştî A Xelkê Kurdistanê 


X elkê azadîxwaz ên Kurdistanê! 

Malbatên serbilind ên şehîdan! 

Silav û rêzên bêdawî 

Carek din bi tekoşîn û yekrêziya 

we, rojên din ên geş di dîroka xebata rewa 
û serdemiyane ya gelê jme, dijî zulm û 
zordariya rejîma Komara Îslamî, hat tomar 
kirin. 

Piştî îdamkirina 5 xebatkarên siyasî ji 
aliyê rejîma Komara Îslamî li roja Yekşemî, 
19'ê Banemerê di girtîgeha Ewînê de, bi 
navên Ferzad Kemanger, Ferhad Wekîlî, 
Şîrîn Elemholî û Elî Fleyderiyan û Mehdî 
Islamiyan ku 4 kesên yekem Kurd û kesê 
din jî ne Kurd bû, bizavên nerazîbûna xelkê 
bi armanca nîşandana hevxemî ligel 
malbatên şehîdan û gelê Kurd û nîşandana 
bêzariya xwe ji rejîmê, li Kurdistana îraqê, 
Ewropa û Amerîkayê destpêkir û di roja 
Pêncşemî, 23'ê Banemerê bi birêvebirina 
girevek giştî li piraniya bajar û bajarokên 
Kurdistanê de gihîşte kopika xwe. Ev 
mangirtina seranserî, bersivek hêja bû bo 
kiryarên dijîgelî ên rejîmê derheq rijandina 
xwîna ciwanên welatparêz û dilsoj ên gelê 
mafxwarî yê me. 

We bi vî karê demokratîk, ew peyama 
rohn gihande malbatên serbilind ên 
şehîdan, girtiyên siyasî û yek bi yeke 
xebatkarên riya azadiya gelê me, ku gelê 
Kurd ji Xoy^ û Selmasê ve, heya digîje 
Kirmaşan û îlamê, neteweyek yekgirtî ye. 
Keç û xortên xebatkar li her kuderê bin, 
yên malbatekê ne û xema jidestdana her 
yek ji wan, xema hemû gelê me ye, lewre 
ye jî ku hemû bihevre mil didin ber barê 
xem û kovana şehîdbûna xweştiviyên xwe 
û wê xemê dikin hêvênê sorbûn û 
pêdagiriya pêtir li ser xwast û daxwazên 


rewa ên xwe. 

Xincî wê yekê, ev mangirtina seranserî, 
baştirîn ^peyam bû bo desthilatdarên 
Komara Îslamî ku carek din jî wê rastiyê 
têbigîjin ku bi şehîdkirina Keç û xortên me, 
bi leşkerkişî û çavsoriyan ve ji gelê Kurd û 
hemû gefxwarin û pîlanên wan, gelekji wê 
yekê lawaztir û bêşiyantir in ku gelê Kurd bi 
çokde bînin û di bin zext û givaşan de 
stûxwarê siyasetên paremayî û şikestxwarî 
yên xwe bikin. 

Bila xelkê cîhanê jî bizanin ku rejîma 
Komara Îslamî serbarê hemû mehtkirin û 
pesindayîna xwe, lê li hember îradeya 
mafxwazaneya gelê Kurd û netewên din ên 
îranê de, zelîl û bêşiyan û lawaz e. 

Xelkê Hişyar û Çavnetirs ên 
Kurdistanê! 

Piştevaniya tex û qatên Îranî û 
Kurdistanî di nîşandana hevxemî li gel 
malbatên şehîdên ezîz ên me û hevgavî û 
gavavêtina wan dijî rejîma Komara Îslamî li 
gel gelê Kurd, yekrefî û hevpeywendiyek 
wiha di navbera alîgirên azadî û parêzerên 
mafê mirovan ji aliyekê û li dijî 
desthilatdarên rejîma Komara Îslamî jî ji 
aliyê dinê ve, ne tenê li Kurdistanê, belkî li 
hemû deverên Cîhanê pêkanî ku bi dirêjiya 
temenê pir ji şermezarî yê Komara Îslamî 
de bêwêne bû. Eve jî li cihê xwe de 
serkevtinek mezin bû. Bêguman ew 
serkevtina mezin jî bi bê piştevanî, 
hevgaviyê û hevdengiya berîn nedihat 
bidestxistin. Lewra îzin dixwazim ji aliyê 
xwe û rêberiya Partiya Demokrat a 
Kurdistana îranê ve, spasiya bêdawî û 
pîrozbahiya xwe arastey hemû ^ gelê 
qehreman yê Kurd li Kurdistana îranê, 
derve, xebatkarên Partiyê bi taybet di 
navxweyî welat, saziyên siyasî ên 



Kurdistana îran, Turkiye û Sûriye û 
kesayetiyên Wêjeyî û siyasî ên Kurdistana 
îraqê bikim ku di vê mangirtinê de alîkarê 
xwîşk û birayên xwe li Kurdistana îranê 
bûn. Diyare asta dijkiryara xelkê nerazî ji 
rejîmê tenê Kurdistan negirt, belkî hêzên 
siyasî ên opozîsyona îranê jî serbarê bîr û 
boçûnên cuda, bi awayek yekgirtî li welatên 
Ewropa û Amerîkayê, di xwenîşandan û kor 
û civînên ku bi vê boneyê ve pêk hatibûn, 
beşdariyek bêwêne kirin ku hêjayî rêzgirtin 
û pêzanînê ye. 

Em hîvîdarin hemû ev dijkiryarên ku 
piraniya mafxwazên Îranî di heyamê wan 
çend rojane de nîşan dan, bibe destpêkek 
pîroz bo xurtkirina pêtire xebata yekgirtî a 
xelkê bizal hatî yên îranê heya hiloşîna 
yekcarî a rejîma hov û serberedayî a 
Komara Îslamî û avakirina hikûmetek li ser 
xwast û îradeya hemû gelên îranê. 

Serkevtin bo xebata rizgarîxwazane ji 
destê dîktatorî û paremayiyê 

Yekgirtîtir be hêza bêdawî a civatên xelkê 
azadîxwaz ên îranê 

Partiya Demokrat a Kurdistana 
îranê 

Sekreterê Giştî 

Mistefa Hicrî 

23.02.1389 (13.05.2010) 


Daxuyaniya Hevbeş Bi Boneya Darvekirina Pênc Kes Ji 
Têkoşerên Siyasî Ji Aliyê Rejîma Komara Îslamî Ve 

elên azadîxwaz ên îranê! darvekirina têkoşerên riya azadiyê bi tundî 

Xelkê zulmlêkirî yê Kurdistanê! şermezar dikin û behî û serxweşiya xwe ji 

Xebatkarên riya azadiyê! kes û karên wan dikin. Her bi vê hêcetê, 


Carek din Komara Îslamî, 

merama pîş, mirar û dujminkaraneyê xwe li 
hember gelê mafxarî û mafxaz yê Kurd 
nîşan da. 

Desthilatdarên îranê li tirsa ji destdana 
desthilata reşa xwe, bi berdewamî dest 
didine kiryarên hovane û tu sînor û 
berbestek li hember cinayetkarî, mirovkojî, 
azar û îşkencekirina hevwelatiyên Îranî û 
Kurdistanî de ninin. 

Komara Îslamî di doma cinayet û kiryarên 
nemirovane yên xwe de, roja 9'ê Gulana 
2010'an, li zarê dozgerê giştî yê bajarê 
Tehranê ragihand, pênc kes ji girtiyên 
siyasî bi navên Ferzad Kemanger, Elî 
HeyderiYan, Ferhad Wekîlî, Şîrîn Elem Holî 
û Mihdî îslamiyan lidarvekirine. 

Em vê cinayeta qirêje rejîmê û 


daxwaz ji navend û rêxistinên parêzerên 
mafên mirovan li cîhanê û hemû hêz û 
aliyên siyasî yên şoreşvan û welatparêz 
dikin li hember vê cinayeta hov de bêdeng 
nebin û helwesta tunda xwe di vî warî de 
nîşan bidin û vê tawanê şermezar bikin. 

Her çend desthilatdarên milhur û dîktator 
yên Wîlayeta Feqîh bi vê cînayetê karîn 
pênc têkoşerên welatparêz şehîd bikin, lê 
bêguman gelê Kurd bi vê cînayetê biçok de 
nahêt û xebat û tekoşîn, heta destve anîna 
armancên^wan şehîdan ku hiloşîna rejîma 
Komara Îslamî û gehîştin bi maf û 
serbestiyên hemû gelên îranê ye, dê dom 
bike. 

Desthilatdarên rejîmê bi vê cinayeta nû. 
carek din ewe bi xelkê Kurdistanê nîşan 
dan ku tu demekê baweriyê bi wan nakin, 



çûnkî wan li her fersendekê bo darvekirina 
ciwanên Kurd mifah wergirtiye. 

Komara Îslamî bi vê cinayetê carek din 
selmand ku cuda di hiloşîn û Jinavçûna wê, 
rêyekî din bo bidestanîna mafên hemû 
xelkê îranê û xelkê Kurdistanê û 
azadîxwazan li pêşeve nine. 

Mirin û neman bo rejîma dîktator a 
Wîlayeta Feqîh 

Silav li canê şehîdên riya azadiya gelê 
Kurd û gelên îranê. 

Partiya Demokrat a Kurdistana 
îranê 

Komeleya Şoreşvanên Zehmetkêş 
ên Kurdistanê 

Sazmana Xebata Kurdistana îranê 

9'ê Gulana 2010 ê Zayînî 

19'ê Banemera 1389 a Rojî 

DAXUYANI 


Agirî 


Bangewaza Hevbeş A 9 Partî Û Rêxistinên Siyasî 


K 


omara Islamî di roja 9'ê 
Gulana 2010'an de, Pênc 
girtiyên Siyasî bi navên Ferzad 


Kemanger, Şîrîn Elemholî, Elî 
Heyderiyan, Ferhad Wekîlî û Mihdî 
îslamiyan di girtîgeha Êvîna bajarê 
Tehranê de li darvekirin. Darvekirina 
wan pênc girtiyên siyasî dijî pîvanên 
mirovî û yasayên navnetewî û heta 
yasayên Komara Îslamî ye jî. 

Darvekirina wan pênc girtiyên siyasî 
di bereberê salvegera 12'ê Gulanê de, 
nîşana tirsa karbidestên rejîmê li 
serhildana nerazîbûna xelkê ye. Ew bi 
ajotina otombîla darvekirinê, dixwazin 
rewşek pir ji tirs û xof bi ser welat de 
zal bikin. Pêş bi hatina xelkê bo ser 
şeqaman û nerazîbûnên giştî dijî 
Komara Îslamî bigrin û nehêlin xelk dijî 
dîktatoriyê dirûşman bidin. Bê haydar ji 
wê ku otombîla tepeserkirinê û 
darvekirinê bêhêzî û neşiyana xwe di 
sê dehsalên borî de, di bêdengkirina 
bizava nerazîbûnê de nîşan daye. Eger 
tepeserkirin û darvekirinê karîba dengê 
nerazî yê xelkê dijî dîktatoriyê qutbike, 
îro tepeserkaran wiha ji hereketa 
nerazîbûna xelkê di roja 12'ê Gulanê 


de neditirsiyan. 

Dehan kesên din ji hevwelatiyên me 
li Kurdistan, Tehran û cihên din ên 
îranê di bêdadgehên rejîmê de biryara 
darvekirinê bi ser wan de hatiye 
sepandin û metirsiya mirinê gefan ji 
canê wan dixwe. Dibe otombîla 
tepeserkirin û darvekirina Komara 
Îslamî bihê sekinandin û îzn bi 
rêveberên rejîmê nehê dan ku kurên 
welatê we îdam bikin. 

Em, part û rêxistinên siyasî, daxwzê 
ji hemû hêzên azadîxwaz dikin ku roja 
15'ê Gulanê, di civînan û 
xwenîşandanên bajarên cuda cuda de 
beşdarî bikin û dengê nerazîbûna xwe, 
dijî dîktatoriyê bi guhê cîhaniyan 
bigihîjînin û hevxemiya xwe tevî 
malbatên darvekiriyan nîşan bidin. 

Roja 15'ê Gulanê, li her cihekî bin, 
bila lihev kom bin û yekparçe û 
yekdeng kiryara nemirovaneya rejîmê 
şermezar bikin û dengê xwe bilind 
bikin bo hilweşandina biryara 
darvekirinê û serbestiya hemû girtiyên 
siyasî. 

- Yekêtiya Komarîxwazên îranê 



- Partiya Demokrata Kurdistana 
îranê 

- Partiya Demokrata xelkê îranê 

- Partiya Komeleya Kurdistana 
îranê 

- Bereya Netewî îran — Ewropa 

- Rêxistina Yekêtiya Fîdayiyên 
xelkê îranê 

- Rêxistina Yekêtiya Fîdayiyên 
xelkê (piranî) 

- Şêwra dem, Sosyalîst Çepên 
îranê 

- Şêwra Hevahengiya Bizava 
Komarîxwaz demokrat û laîkên 
îranê 

13'ê Gulana 2010'a Zayînî 

23'ê Banemera 1389'ê Rojî 


Daxuyaniya Kongireya Netewên îrana Federal Li Sêdaredana Xebarkarên Sivîl Ên 
Netewa Kurd Ji Aliyê Komara Nezanî Û Xurafat Ya îranê Ve 

F erzad Kemanger, mamostayê serkevtina dawînE 
mandînenas ê gundên ku bidestxistina | 

KnrrliQi-^np mamnçl-Rv/p serwerî 


erzad Kemanger, mamostayê 
mandînenas ê gundên 
Kurdistanê, mamostayê 

xemxuar ê zarokên Kurd, ev 

mamostayê fidakar yê perwerdekerê, * 
Masiya reşa biçûk a rûbarê Eres a 
Azarbaycana serewe behrengî û rûbarê 
serbazî ê Belûçistana Yeqûbê 
Mêhernehad ji aliyê şevperestên Komara 
Îslamî, tevî 4 mirovên azadîxwaz ên din, 
Elî Heyderiyan, Ferhad Wekîlî, Şîrîn Elem 
Holî û Mehdî îslamiyan sibêya roja 19'ê 
Banemera 1389 a Rojî, tevî karwanê 
şehîdên hertim zindî yê rêya azadiyê 
bûn. 

Komara Îslamî di despêka hatina ser 
kar û destbiserdegirtina desthilatê li 
Tehranê, bi hemû şiyana xwe potîn di pê 
de, mijûlî kuştin û birîn û jînosayda 
netewa Kurd û netewên din ên 
beraberîxwaz ên îranê bûye. Niha rejîma 
Wîlayeta Feqîh ji tirsa qatên civaka bêzar 
û rûxana xwe ji aliyê xelkê ve bi dûr 
nabîne, roj bi roj dirindeyî û wehşbûna 
xwe zêde dike ku bi xeyala xaw a xwe 
xelkê çavtirs bike. Lê ji wê yekê haydar 
nine ku ew xelke bi taybetî netewa Kurd 
û xebatkarên Kurd aram nabin û heya 



serbestiya 
netewên akincî 
ên îranê ye tucar 
venagerin. 

Hikûmetên bê 
piştewaniya xelkê 
bo mana 

şermaneya xwe 


bo çend demên zêde, rêçareyek xincî 
pişgrêdan bi sernîze, îdam û îşkence ên 
sedsalên navîn nine. 

Komara Îslamî ku demek zor e 
rewayeta yasayî ya xwe bi tewahî ji dest 
daye û bi bê piştevaniya xelkê di rêza 
qirêjtirîn û xirabtirîn welatên cîhanê de 
ye, bi bawera xwe bi îdam û tunekirina 
fîzîkî a xebatkaran û pêkanîna rewşa tirs 
û hovîtiyê bo nav xelkê îranê de, wan ji 
berevanî û xebat bo demokrasiyê 
radiwestîne. 

Lê ev xeyala xaw tûndûtîjî a dewletî ku 
necwantirîn ji wan di sedsalên bîst û 
yekan de destrêjîkirin bi girtiyên jin û 


mêr û li sêdaredana jin û mêrên 
xebatkarê îranê ne, xwesteka xelkê 
îranê bo hiloşandina rejîmek wiha reş û 
sedsalên navînî xurdtir bike. 

Kongireya Netewên îrana Federal ku bi 
awayekî giştî dijî lisêdaredana mirovan e, 
ligel îdanekirina îdama xebatkarên Kurd 
ku tawanek xincî pêdagirîkirin li ser 
mafên mirovan ên xwe nebûye, xwe di 
xema netewe û xebatkarên Kurd û 
malbatên wan şehîdan de hevpar dizane 
û piştrast e ku riya wan heya 
bidestxistina wan mafan dirêjî heye. 

Kongireya Netewên îrana Federal 

“Serkevtin”, Şîrîn A Serbilind 


Komara Islamî ji 
roja yekê ya 
deselata xwe, bi 
kuştin, îdam û şer 
li hember 

neteweya Kurd de 
sekiniye. îdam 
weke yek ji 
emrazên bêdeng 
kirina dengê 
azadîxwaziya 
têkoşerên Kurd ji 
aliyê rejîmê ve tê 
bikar anîn. Lewma 
Komara Îslamî ev 
30 sal in ji bo 


m 

VJ 

T enê ev gotin bi xwe dîrokek e, 
eger guhdarên gotinê jê fam 
bikin. "Serkevtin", gotina dawîn ya 

nameya dawî a şêrejina Kurdistanê, Şîrîn a 
serfiraz bû. Ev gotin a tije wate, hejandin, 
tevger, vejîn, serhildan, serbilindî û 
berxwedan, pêşengiya tevgera îro ya 
Kurdistanê dike. Riya ku Şîrînê û şîrînên 
welat têde serî danîn, divê bigehe 
"serkevtinê". Ji ber ku ji serkevtinê bi der 
tu riyên din nînin û ji serkevtinê bi der çi 
bersiv ji berxwedana Şîrîn, Ferzad, Elî, 
Ferhed û Mehdiyê şehîdên azadî û 
demokrasiyê re nînin. 

Xwedî derketina gelê Kurd ji şehîdên xwe 
yên dawî û ji nirxên xwe yên netewî re, di 
wan çend rojên dawî de dubare gelê Kurd 
weke pêşengê tevgera azadîxwaz li îranê 
anî meydanê. Dubare bajar û gund û deşt û 
dolên Kurdistanê rengê berxwedanê bi xwe 
ve girtin. Carek din hemû Kurdistan bû yek 
û ji Komara Îslamî, nirx û îdealên wê û ji 
siyaset û kiryarên wê yên dijî mirovatiyê re 
gotin NA. 

Rejîma Komara Îslamî bi îdamkirina bi 
komia têkoşerên Kurd, îro dubare rûpelek 
nû ji dîroka cinayetên xwe zêde kir, lê li 
hember îrade û daxwaziyên gelê Kurd de 
zelûl û bêçare ma. Ji ber ku bi şehîdbûna 
wan têkoşeran re hemû Kurdistan bû 
Ferzad û Ferhad û Şîrîn û Elî. Kurdistana ku 
bi salan e bûye meydana berxwedan li 
hemberî dîktatoriyê, ji mêjve ye hembêza 
xwe ji bo wergirtina laşê bixwîn, lê 
serbilinde keç û xortên xwe re vekiriye. Lê 
şehîdên vê carê yên Kurdistanê ji aliyê 
hemû mirovatiya azadîxwaz ve hatin 
pêşwazî kirin. 

Bi îdamkirina Şîrîn, Ferzad, Ferhad û Elî û 
Mehdî re, hemû wijdanek azadîxwaz di 
cîhanê de ji bikerên cinayetê û ji Komara 
Îslamî nefret kirin. Nav û berxwedana wan 
şehîdan di nava gelên îranê û azadîxwazên 
welat de jî hevbendiyek nû ava kir. Navê 
Ferzad mamostayê azadîxwaz, navê Şîrîn 
jina serbilind, navê Ferhadê girêdayî bi 
nirxên azadiyê re û navê Elî yê têniyê 
serbestiyê bû sembola berxwedana netewa 
Kurd li hemberî zordariya rejîma dirindeye 
Komara Îslamî û bû sembola rewabûna 
daxwaziyên netewa Kurd. Şehîdên dawiye 
Kurdistanê jî dubare rewa bûna xebata gelê 
Kurd û ciyê peşenge tevgera Kurdistanê di 
pevajoya azadiya gelên îranê de ji hemû 
cîhanê re da selimandin. 


şikandina ruhê berxwedan li Kurdistanê, di 
hember têkoşerên Kurd de bi kar tîne. Lê 
îdama vê carê, bi xwe bû ben (kindir) û 
kete qirika bikujan de. 

Berxwedana gelê Kurd li hemberî rejîma 
îranê, di wan 30 salên dawî de ciyê tevgera 
Kurd di pêvajoya azadî û demokratîze kirina 
îranê de nîşan daye. Lewma Komara Îslamî 
her dema ku hest bike dengê azadîxwazî di 
beşên dine welat de belav dibe, zexta xwe 
li ser gelê Kurd zêde dike. Ji ber ku 
karbidestên paşvero yên îranê ji wê yekê 
emîn in ku Kurdistan heta dawî, wê li 
hember dîktatoriyê de pêşengiya tevgera 
azadîxwaze hemû gelên Iranê bike. 

Bersiva gelê Kurd ji cinayeta nû ya rejîmê 
re dubare ev rastî nîşan da. Hevdengî û 
hevbendiya ku gelê Kurd bi bîranîna 
şehîdên xwe yên dawî re nîşan da, 
destpêka qonaxek nû di tevgera netewiye 
Kurdistanê de bû. Di wan rojên dawî de 
hemû Kurdistan bi Şîrîn, Ferzad, Elî, Ferhad 
û hevqederê wan Mehdî îslamiyan re bû û 
nîşan da ku ev şehîd, nirxên hevbeşe hemû 
Kurdistanê û şehîdên demokrasî û 
pêşengên tevgera dijî dîktatoriya olî ne ku 
îro îran kiriye cehnima ser rûyê erdê. 

Berxwedana şehîdan, xwedî derketina 
gelê Kurd û hevdengiya ku tevgera azadiyê 
ji xwe nîşan da, pêngavek din tevgera 
azadiyê ji armancên xwe nêzîk kir û ciyê 
pêşengên şehîd di dîrokê de diyarî kir. Êdî 
"Şîrîn" bi berxwedana xwe, bi helwesta xwe 
û bi daxwaziya xwe ya dawî ku gotina 
"Serkevtin" bû, bû yek ji sitûnên here bihêz 
yên dîroka nû ya Kurdistanê. Ferzad û 
Ferhad û Elî jî bûne pêşengê tevgera 
azadiyê û heta heta di nava dilê gel de cî 


girtin. 

Berxwedana şehîdan û helwesta gelê 
Kurd mesajek eşkere da dîktatorên 
mirovkuj ku bi girtin, îşkence û kuştinê tenê 
rûyê xwe di dîrokê de reştir dikin. Ji ber ku 
xwîna şehîdan, pêşeroja gel geş dike. 

Lê mesaja herî bi wate ya wan şehîdan û 
daxwaza herî mezin ya ku gelê me bi xwedî 
derketin ji şehîdên xwe re anî rojevê, ji bo 
partî û rêkxistinên siyasî yên Kurdistanê bû. 
Têkoşerên riya azadiyê bi yekdengî, 
daxwaza xurtkirina berxwedan heya 
serkevtina dawî anîn ziman û gel bi 
yekdengî li hember dîktatoriyê de rabû. Ev 
yekîtî, hawarek bû ji bo hevgirtina 
neteweyî. 

Ava kirina platformek hevbeşe netewî, bi 
dawî anîna netifaqiyên navxweyî û 
hevbendiyek bilez ya siyasî take helweste 
ku dikare bersiva banga "Serkevtin" a 
Şirînê, dengê azadîxwaziya Ferzad, Elî, 
Ferhed û Mehdiyê hevqederê wan û 
hevbendiya ku di wan rojên dawî li 
Kurdistanê ava bû bide. 

Bila hêz û partiyên siyasî ên Kurdistanî, 
weke bersivek pêwîst ji bo banga gel û 
weke nîşaneya girêdana bi xwîna şehîdan 
re, ji niha ve bi hemû rengên xwe yên cuda 
ve tevlî eniyek hevbeşe neteweyî bin û ji 
hemû netifaqî û cudatiyan re bêjin NA. Bila 
weke nîşaneya rêzgirtin ji şehîdan, di nav 
tevgera Kurd li Rojhilata Kurdistanê, 
hevbendiyek neteweyî çêbe. 

Şehîdên me wê heta hetayê di dilê me de 
bijîn. Bila serê gelê we sax be. Bila serê 
malbatên şehîdan sax be. 

Hevpeyyîn bi Birêz Mesûd Tek, Sekreterê Giştî yê PSK’ê 


Pîştî wê ku midehek bû paketa hikûmeta AKP'ê bo reformên Destûrî rojeva 
siyasî ya Turkiya û Parlementoyê bi xwe ve mijûl kiribû, aqibet çend rojan berî 
niha hat pesend kirin û dê bikewe ber referandomê ku qirare çend mehên din 
birêve biçe. Herçend ku li paketê de tiştek bi navê kurd û pirsa kurd tunebû, lê 
ji bo pêşveçûna demokrasiyê, mafê mirov û kurtkirina destê leşkiran di siyasetê 
de û şidandina hewsarê wan pir girîng bû. Her ji ber wê jî bû ku opozîsyon û 
statokparêzan ewqas dijberî pêre dikirin. Mixabin take Partiya beşdar li 
Parlementoya Turkiyê de (BDP) jî, piştgiriya wê paketê nekir. Me dixwast raya 
BDP'ê jî li ser vê helwesta wan bistînin, lê her car bi hêcetekê paşde xistin û 
emê hewlê bidin ku paşan raya wan jî werbigrin. Bo baskirin li ser wê paketê, 
helwesta kurdan û bi giştî rojeva siyasî a Turkiyê, me çend pirsiyar arasteyî 
birêz Mesûd Tek, Sekreterê Giştî yê PSK'ê, ku partiyek îleqal, xwedî dîrok û 
bihêz di qada siyasî a Turkiyê de ye, kirin û raya Partiya wan stand ku deqa wê 
li jêr de dikewe ber çavên we xwendevanên hêja. 

Hevpeyvîn: Selîm Zencîrî 


Y asaya Bingehîn a Turkiyê ku 
bi çavkaniya hemû bêbextî, 
şer, gorîdan û kavilkariyan li 

Turkiyê de tê hesibandin, bi taybet 
înkara gelê kurd li wî welatî de dike û 
herweha bûye asteng li hemberî 
pêşketin û geşekirina demokrasiyê li 
wî welatî de, niha derfet çêbûye ku 
AKP, hin guhertinan têde pêk bîne. 
Hûn wek Partiya Sosyalîst vê 
pêşnûmayê û paketa AKP' çawa 
dinirxînin? Bi raya we ew gava AKP'ê 
şikandina tabo û zêhniyeta şeklgirtî li 
ser bingeha kemalîzmê û înkara gelê 
kurd nagehîne? 

Belê, rast e. Ji damezrandina Komara 
Tirkiyê heya îro, Destûr di vî welatî da her 
tim bûye yek ji çavkaniyên sîstema 
Kemalîst, ku li ser înkar kirina hemû reng û 
dengên Tirkiyê yên olî û netewî hatiye ava 
kirinê. Hemû yasayên ku li pêşiya azadî û 
demokrasiyê, li pêşiya guhartin û pêşketinê 
astengên mezin in, ji Destûrê çavkanî 
digrin. Ji bona vê yekê jî, guhartina Destûrê 
û çêkirina destûreka nû û serdemî, ku divê 
pir rengî û pir dengiya civata Tirkiyê nîşan 
bide, bûye armanca serekî ya hêzên 
pêşverû, demokrat û çep. 

Li Tirkiyê hêzên hanê her tim daxwaza 
guhartina Destûr, bi taybetî yasaya 
serdema 12'ê îlona faşîst kirine, ji bona vê 
armancê kar û xebat her berdewan bûye û 
dê berdewam be. Xebat ji bona guhartina 
Destûrê carna sar bûye carna jî gelek 
germ. Bi taybetî di proseya Yekîtiya Ewropa 
(YE)'ê da, pirsa destûr û guhartina destûrê 
hertim di rojevê da bû. YE ji bona 
endametiya Tirkiyê di vê yekîtiyê da 
daxwaz kiriye û dike, ku divêt destûr bê 
guhertinê hinek xalên desturê bi gor 
binemayên YE ji nû ve bêne nivîsîn û hwd.. 
û gelek rêxistin û saziyên pîşeyî û 
demokratîk û sendîkayan, projeyê 
destûreka nû amade û pêşkêşî bîr û rayê 
kirine û gelek gengeşî li ser projeyên hanê 
hatine kirinê. 

Bi kurtî proseya guhartina Destûrê bi AKP 
û paketa wê va dest pênêkiriye. Lê belê 


projeya AKP proseya guhartina destûrê 
germ û gurtir kiriye, Ji ber ku eva cara yekê 
ye, hikûmetek derbareyê guhartina 
destûrê, projeyeka berfireh pêşkeşê Meclîsa 
Tirkiyê bike û projeya hanê jî ketiye ber 
behs û lêkolînê. 

Daxwaza me wek Partiya Sosyalist a 
Kurdistan destûreka nû û serdemî ye ku li 
gor bingehên navnetewî û YE'ê hatiye 
amade kirinê. Bi gor bîr û hizrên me, 
destûreka bi vî rengî dibîte alîkarekê gelek 
bihêz ji bona çareser kirina pirs û 
pirsgirêkên Tirkiyê yên siyasî û civakî û 
çandî. Armanca Projeya guhertina Destûrê 
ji aliyê AKP ve, destûreka nû nîne, 
guhartina qismî ye. Lê, me wek PSK, bi 
destnîşankirina kêmasiyên projeyê û 
pêşkêşkirina bîr û baweriyên xwe 
derbareyê destûra nû û serdemî, piştgiriya 

Guhertina Destûrê bi gor 
projeya AKP, ji destûra heyî 
baştir e û rê li ber demokrasî 
û guhertinê xweş dike. Ji ber 
wan û wekî wan sedeman, 
em piştgiriya Projeya 
guhartina Destûra AKP’ê 
dikin 


projeya AKP kir. Ji ber ku em baş dizanin ji 
ber gelek sedemên siyasî û civakî, AKP vê 
gavê nikare destûreka nû amade bike, eger 
bixwaze jî.. Her wusa guhertina Destûrê bi 
gor projeya AKP, ji destûra heyî baştir e û 
rê li ber demokrasî û guhertinê xweş dike. 
Ji ber wan û wekî wan sedeman, em 
piştgiriya Projeya guhartina Destûra AKP'ê 
dikin. 

Hûn dizanin ku guhertin bi yekcar çê 
nabin û ya vê carê jî pêdviyên gel 
nabersivîne. Lê li gorî paketê, 
guherîna wan madeyan ji bo 
demokrasiyê, mafê mirov, şidandina 
hewsarê jeneralan û rakirina bandora 
wan li ser siyasetê û hesab xwastin ji 
wan pir girîng bû. Ma nediviya kurdan 
jî li vê derheqê de destek bidana Ak 
partiyê? Yan ger ne wusa ye, gelo AK 
Partî çi dişopîne? 



Bele, rast e. Di zirûfa siyasî û civakiya 
Turkiyê ya îro da, hemû cure guhartin 
carekê da çênabin. Eger Şerê Cihaniya Sisê 
dest pêneke, an jî di navçeya Rojhilata 
Navîn da şerê herêmî neqewime, li Tirkiyê 
guhartina siyasî û civakî wê qonax bi qonax 
biçîte pêş. Siroştî ye, ku di zirûfa îro de 
guhertina destûrê jî her bi vî rengî be. 

Di projeya guhartina destûrê de hinek 
xalên gelek girîng hene. Rast e, 
pêywendiya rasterast di nava xalên hanê û 
pirsa Kurd de nîne. Lê bêlê xalên han rê li 
ber demokratîzekirina Tirkiyê xweş dikin, ku 
di demokrasî û kêşeya Kurd de 
peywendiyeka gelek kûr û bi hêz hene, ku 
nayête qetandinê. Bo nimûne, Projeya 
guhertina Destûrê, desthilatdariya erteş û 
dezgeyên qezayî yên bilind kêm dike, ku ev 
herdu dezgeh îro astengên gelek mezin in li 
pêşiya demokrasî û çareserkirina pirsa 
Kurd. Tiştek siroştî ye, ku her guhertinek di 
herdu dezgehan de û kêm kirina 
desthilatdariya wan bi qezanca hêzên 
demokrat, pêşverû, guhartinxwaz, azadî û 
aştîxwaz e; rê li ber damezrandina 
sîstemeka demokratîk vedibe. Ji bona vê 
yekê, ne tenê Kurd, divê hemû hêz û 
gurupên demokrat û aştîxwaz piştgiriya 
guhertina hanê û AKP bikin. Di zirûfa îro da 
naverok, bername û armanca AKP di 
guhertina destûrê de çi ye, ne ewqas girîng 
e. Girîng ev e, kar û kiryarên ku AKP dikin, 
gavên ku AKP davêje, baş in an na? 
Opozîsyona serdemî ne ev e, ku hikûmet û 
partiya desthilatdar çi bêje û bike, em dij 
derkevin. Piştgirî li kar û kiryar û gavên baş 
yên hikûmetê, yek ji binemayên muxalefeta 
serdemî ye. 

BDP'ê çima deng bi paketê neda. 
Ma ew desteknedana bi paketê, 

wateya ketine hêla CHP û MHP'ê bi 
awayek otomatîk nagehîne? 

Helwesta Partiya Aştî û Demokrasî (BDP) 
di destpêka proseya guhertina destûrê da 
baş û guncaw bû. BDP'ê digot, "emê 

muxalefeta sazgar bikin". Piştgiriya 

guhertina Destûrê dikirin û bona vê 

armancê paketek amade kiribûn, ku têde 





Agirî 



gelek daxwazên rewa û xalên girîng hebûn. 
Lê belê, ligel pêşveçûna proseya guhertina 
destûrê va, BDP jî helwesta xwe hêdî hêdî 
guhert û di "bereyê na" da, ku ji CHP, MHP 
û hêzên din yên Kemalîst û statûkparêz 
pêkhatiye, cî girt. 

Bi gor bîr û baweriya min du xalên serekî 
bûne sedema hindê ku BDP helwesta xwe 
biguhere. Yek ji wan guhnedana AKP bona 
pêşniyarên BDP bû. AKP bona wê ku 
nasyonalîstên Tirk û balê nijadperest û 
şovenê navxweyiya xwe aciz neke, ne ligel 
BDP hevkarî kir û ne jî guhê xwe da 
pêşniyarên BDP û pêre giftûgo nekir. 

Sedema din jî imralî, Anko Ocalan bû. 
Ocalan bi rêka parêzerên xwe ferman da û 
got, ku "ferq û cudayî di nava AKP û CHP û 
MHP'ê nîne, AKP ji wan xeternaktir û 
xiraptir e. Kî çi dibêjin bila bêjin, nabe BDP 
piştgiriya projeya guhertina destûrê bike" û 
hwd.. 

Ligel vê yêkê, him Ocalan him jî PKK 
digotin, ku "dewlet, (anko erteş, dezgehên 
qezayî yên bilind, dezgehên muxaberat, 
karmendên payebilind û Kemalîst) amade 
ne kêşeya Kurd çareser bikin, lê belê 
hikûmeta AKP nahêle, asteng e li ber rêka 
çareseriyê, Ji bona vê yekê jî bi çi qîmetek 
be, divê hikûmeta AKP bê rûxandinê û 
hwd.." 

Diyar e bîr û boçûna hanê ne rast e, 
berevajî rastiye siyasiya Tirkiyê û 
Kurdistana Bakûr e. Rastiyên siyasî nîşana 
hendê ne, ku ertêş, dezgeyên dadwerî û 
karmendên payebilind her tim asteng bûne 
li pêşiya demokrasî û guhertinê. Ne tenê 
AKP, her hikûmetek ku xwastiye bona 
çareserkirina pirsa Kurdî gavên piçuk 
bavêjê, li gel astengên erteş û dezgehên 
hanê rû bi rû bûne. 

Li ser madeya 8 ku girtîna Partiyên 
siyasî zehmet dike, BDP'ê jî deng jêre 
neda û gelek kes jî, wan tawanbar 
dikin ku nerasyonel tevgeriyan û 
dibêjin ew ne bi îradeya xwe ne û 
bera wan li Birêz Ocalan û Qendîlê ye. 
Li halek din de jî ger parlemanterên 
AK partiyê, hemûyan deng bidana, 
dikarîn wê madeyê jî ser bixin. Gelo bi 
raya we eva bi xwe pilana Ak partiyê 
nebû ku kurdan pê tawanbar bike? 

Belê, rast e BDP bi xwe jî goriyê vê 
madeyê ye û bi dengnedana bi vê xalê, 

piştgiriya neheqiya derheq xwe û partiyên 
dinê û herwiha piştgiriya mana siya 
daxistina partiyan kir. 

Lewma wekî her caran, vê carê jî BDP bi 
helwesta xwe ya hanê nîşan da, ku îrada 
wê bi temamî di destê wê da nîne, bi 
gotina Ocalan tevdigere. Ku bi rastî ev yêka 
ciyê mixabinî ye. Xweziya BDP'ê pitir guhê 
xwe bidaya hêz û gurûp û kêsên demokrat 
û welatparêz yên navxweyî û derweyî welat 
û piştgiriya guhertina destûrê bikiriba. Eger 
hemû nûnerên AKP deng bidana xala 8 ya 
Projeya guhertina Destûrê, wê bihata 
qebûlkirinê. Ne tenê CHP, MHP û BDP, 
hinek nûnerên AKP jî deng nedan xala 8'ê. 
Ku bi gor bîr û hizra min, nûnerên hanê 
beşek bûn ji baskê nasyonalîst û 
nijadperestê nav AKP de. Eger xala 8 
bihata qebûl kirinê, daxistina partiyan gelek 
dijwar dibû. Ku ev yeka jî bi piranî li 
xizmeta Kurdan de dibû. Nûnerên AKP ku 
deng nedane xala 8'ê, naxwazin partiyên 
Kurd hebin, û qanûn hebûna wan desteber 
bike. Lê belê qanûnên, ku dibine sedama 
daxistina partiyên Kurdan, her wusa dibine 
sedema daxistina partiya wek AKP û oliyên 
dinê. Bi gotineka dinê, nûnerên han yên 
AKP, bi agirê BDP, partiya xwe jî 
şewitandin. 

Ez bawer nakim ev yeka plana AKP'ê be. 
Ji ber ku ne tenê AKP, tu partî karê usa 
nake, ku hebûna xwe bêxe bin xeterê u 
metirsiyan li ser xwe zêde bike. 

Niha kar gihaye ser refrandoma bo 
Destûrê Gelo helwesta we dê li 
referandomê de çawa be? Destek yan 
dijberî? Çima? 

Eger zirûfa siyasiya îro berdewam be, 
helwesta me di referandumê de dê bi erênî 
be. Emê dengê xwe bidine guhertinê û ji 
gelê xwe jî bixwazin deng bidine guhertinê. 
Lê divê ji bîra me neçe, ku ji bona 
referandumê hêşta 4 meh heye. Ev der 
Rojhilata Navîn e û 4 meh jî heyemeka ne 
kurt e. Di herêmê de istiqrara siyasî nine û 
zirûf zû diguhere, bûyerên nepenî zû bi zû 
diqewimin. 

Niha rojeva siyasî ya Turkiyê û 
pilanên ku li dijî kurdan hene, hûn 
çawa analîz û li çi warekê de dibînin? 
Herweha li hember de jî erekê 
Partiyên kurd û bi taybet take partiya 
beşdar di Parlementoyê de li hemberî 
vê rewşê çiye û divêt çawan 
tevbigerin? 

Bi gor bîr û baweriya min, rewşa siyasî ya 
Tirkiyê aloz e, lê belê aloziya hanê nîşana 
xêrê ye. Ji ber ku li Tirkiyê proseya 
guhertina kûr dest pêkiriye. Ku proseya 
hanê bi tenê girêday' AKP nîne. AKP carna 
pêşengiya proseyê dike, carna di nav da cî 
digre, carna jî dijî proseyê disekine, karên 
usa dike, ku dibîte astengeka mezin li 
pêşiya guhertinê de. 

Bi gor bîr û hizra min proseya guhertinê 
wê her berdewam be. Ji ber ku zirûfên 
siyasî û civakiya navxweyî û proseyên 
guhertina deverê û navnetewî vê yêkê 
dixwazin. Tirkiyê mecbûr e xwe biguherîne, 


BDP'ê nîşan da ku îrada wê 
di dest de nine û bi gotina 
Ocalan tevdigere. Ev jî cihê 
mixabinî ye. Xweziya BDP’ê 
pitir guhê xwe bidaba hêz, 
gurûp û kêsên demokrat û 
welatparêz yên navxweyî û 
derweyî welat û piştgiriys 
guhertina destûrê bikiriba 

eger na dê biguherînin. 

Li Tirkiyê ne tenê îro, her tim dijî Kurdan 
û xebeta azadîxwaziya Kurdan plan hebû, 
heye. Rêka pûçkirina planên hanê îro jî 
hevkariya hêzên Kurdan e, kar û xebata 
rêxistinî ye, pêgirbûn e, danana plan û 
projeyên serdemî û rastbîn e. 

Bê guman pûç kirina planên dijî Kurdan, 
erkê hemû partî û gurûpên welatparêz ên 
Kurdan e. Guman têde nine, erkekê gelek 
giran heye li ser milê BDP, ji ber ku di 
Meclîsa Tirkiyê de cî digre. Lê belê divê ji 
bîra me neçe, ku pûç kirina planên hanê û 
serxistina xebata rizgariya Kurdistana 
Bakûr, barekî gelek giran e û partiyek 
nikare bi tenê vî barî hilde milê xwe. Ji 
bona vê yekê jî hevkariya hemû partiyan, bi 
taybetî hevkariya BDP û partiyên din yên 
legal gelek girîng e. 

Hûn li gorî vê rewşa heyî, pêşerojê 
çawan dibînin? 

Bê guman ez wekî kesekî ku bi siyasetê 
ve mijûl im, derbareya paşerojê geşbîn im. 
Ez piştrast im gelê Kurd jî wekî hemû gelên 
bindest wê bigîje azadiya xwe, di 
Kurdistaneka azad de bi bextewerî bijî. 

Di heqê guhertina destûrê jî geşbîn im. Bi 
gor bîr û hizra min, guhertina destûrê 
proseyeka dûr û dirêj e. Proseya ku dest 
pêkiriye, wê berdewam be. Belê rast e 
gelek astengên navxweyî û derweyî li ber 
proseyê hene AKP, ku îro pêşengiya 
proseya guhertina destûrê dike, di gelek 
warên siyasî û civakî de dudil e, pêgir nîne. 
Rast e proseya guhertina destûrî wê carna 
germ be carna jî sar. Lê belê wê her 
berdewam be. Ji ber ku destûra heyî wekî 
kiraseka teng e di bedena civata Tirkiyê da 
kurd û pîne kirin jî çare nîne. Çare kiraseke 
nû ye û bona vê yekê jî proseya guhartina 
destûrê wê berdewam be. 

Ji ber ku destûra heyî 
wekî kiraseka teng e di 
bedena civata Tirkiyê da 
û pîne kirin jî çare nîne. 
Çare kiraseke nû ye û 
bona vê yekê jî proseya 
guhartina destûrê wê 
berdewam be 

Sipasnameya Komîsyona Teşkîlata Nepenî a 

PDK îranê 


ivatên xweragire xelkê 
Kurdistanê! 

Malbatên serbilind ên 

şehîdên riya azadiyê! 

Endam û alîgirên PDKÎ! 

Carek din îrade û hêza polayîn û bawer bi 
xwebûna şoreşvaniya we wek Quqnûsê li 
xweliya karesatek bixwîn serîhilda û li wan 
rojên ku Dêvê tepeserkirin û darvekirinê 
pirîqe pirîq û qehqeha keniya serkevtinê bi 
ser termê pîroze çend têkoşerên riya 
serfiraziya gelê me de lêdida, sîtavk û 
tîrojkên xwegahî û şaristaniyeta we tevî 
nerme bayê dilrevîne hevpiştî û yekêtiyê, 
ewrê pîse dîktatoriyê û tirsa biyome sîbera 
reş a wê li ser welatê we ramalî û kopika 
çiyayê Zagrosê kire tirîbûna rengvedana 
berxwedanekê ku çar ciwanên têkoşer ên 
gel bi jêhatiyekî kêm wêne, şabeyta wan, bi 
xwîna paka xwe li ser rûpelên dîrokê 
nivîsandin û yek bi yeke we, pîr û ciwan, jin 
û mêr, xwendekar û mamosta, bazarî û 
kedkar û hemû tex û qatên civaka 
Kurdistanê bûn bi pît, peyv, dêr û hevok bo 
serxistin û tomarkirna vê berxwedanê. 

Dema ku celadên Êvînê, çar şêrên 
birîndarên zincîr û qeydan di roja 9'ê 
Gulana 2010'an de, ber bi gorîgeh û kindira 
darvekirinê dibirin, wan pêwe bû ku bi vê 
tawana bi tirs û xof, dê henîs kû nefesê di 
qirika Dalaho de de bixendiqînin û zincîrê di 


stûye Awyer û Şîrîn Siwar û Bêstûnê de 
bikin û Agiriyê bo hertim biçok de bînin û 
hêz û baweriya qahîm û polayîn a 
demokrasî xwaziyê dihiloşînin. Lê wek 
dîroka berxwedana gelê me selmandiye, li 
wê dema ku em hene û Kurdistan 
Kurdistan e, rê û rêbaza serfirazî û 
rizgariyê, çem û rûbarek herkî ye ku bûye 
çavkaniya ronahî, jiyanê û astengan jî nek 
tu car nekarîne bisekinînin, belkî her kosp û 
astengek, bûye sedema pengorîna kerb û 
qahîmbûn îradeya me bo hiloşandina kela 
tarîtî û zulm û zorê, herwiha me xurtir ji 
caran riya serkevtin bo gihîştin bi armancên 
xwe pîvaye. 

Endam û alîgirên PDKÎ! 

Bo hemû kesê eşkere ye ku bi rêveçûna 
berfireh a girevgirtina seranserî di roja 13'ê 
Gulanê, destkevtekî netewî bû ku rola 
sereke ya we di berhevkirina vê girevgirtinê 
de û kar û xebat û çalakiyên we di riya 
belavkirina tirakt û dirûşmên şoreşvanî û 
bangewaza partiyê û handana xelkê 
Kurdistanê bo xweragirî li hember 
desthilata Komara Îslamî de, rojek zêrîn û 
jibîrnekirî bo hertim di dîroka xebata 
rizgarîxwaza gelên îranê de dijî vê rejîma 
kevneperest tomar kir û perperoka ruha 
pîroze şehîdan kire mêvanê baxçe û 
gulistana evîniya we û dilê xembar û 
şewitiye dayîkên tazîbar ji emegnasî û 
pêzanîna we li hember bargeha pîroze 



Bila qirkirina Kurdan Li Kurdistana 


Rêberê Silîvî 

B erbanga roja Yekşemî 
09.05.2010'an, karbidestên 
devbixwîn ên dewleta îranê, 5 

ciwan ku^çar ji wan Kurd bûn, li 
girtîgeha Êvîn a Tehranê bidarve kirin. 
Ew jî ev bûn: Ferzad kemangar, Elî 
Heyderiyan, Ferhad Wekîlî, Şîrîn 
Elam Holî, Mehdî îslamiyan. 
Herweha, wekî tê bîra me hemiyan, 
dîsa wan berî çend mehan çalakvanekî 
Kurd ê bi navê Ihsan Fetahiyan 
darda kirin. 

Her kes dizane ku ji bilî Kurdbûna 
wan pêve, tu sûç û gunehên wan 
ciwanan tiştek tune ye. Tenê ew Kurd 
in, ew ji hemî maf û azadiyên xwe yên 
netewî û mirovane bêpar in, daxwaza 
aştî û wekheviyê dikin, daxwaza 
rûmeta xwe ya netewî dikin. Ma gelo 
ev gunehkarî ye û cezayê wê kuştin e?! 

Tiştê ku dilê mirov kul û birîn dike 
ewe, ev tawana mezin li ber çavên 
raya giştiya cîhanê û bêdengiya 
dewletên demokrat têne kirin, herweku 


kuştin û bi darvekirina Kurdan di vê 
cîhana me ya nûjen de tiştekî xwezayî 
û normal e!! 

Tiştê ku mirov matmayî dihêle ewe 
çawa ev qirkirin û kuştina Kurdan bi 
bêdengî derbas dibe?!!Çawa miletek bi 
kêra berpirsên zikreş ên Iranê tê 
serjêkirin û rêxistinên navnetewî bi 
erzanî li xwîna wan ya herikî temaşe 
dikin û dengên xwe hemberî van tawan 
û komkujiyan bilind nakin!! Ma gelo 
belge û prensîpên rêxistina netewên 
yekbûyî li kûderê mane? Ma gelo 
parêzerên mafên gel û mirovan li 
kûderê ne, çima ew dengê xwe 
nakin?!! 

Karbidestên Komara îslamiya îranê 
qûça civaka navnetewî hildane, li serê 
xwe siwar bûne, nema giraniyê didine 
hilwestên civaka navnetewî û ew li ser 
rêya bidestxistina çekên Etomî 
berdewam in Ango mirov dikare bibêje 
mîna gurên har ên dev bixwîn li wan 
hatiye, ketine nava gelên îranê bi 
tevayî û gelê me yê Kurd bi taybetî û bi 
hovîtî xwîna wî dirjînin!! 



milê xwe dizane ku hewl û xîreta jêhatî û 
biwêraneya we di pêxema serbilindiya 
partiyê û gelê we û rola înkar nekiriya we li 
birêvebirina serkevtiyane û berfirehkirina 
girevgirtina seranserî ya roja 13'ê Gulanê 
ligel hemû gef û givaşên rejîmê û nehezên 
gelê me, rêz jê bihê girtin û spasên bêdawî 
yên xwe pêşkêşî hemû aliyekê bike û destê 
mandînenasiya we bi germî bigivişînît. 
Bêguman ev serkevtine, berhema kar û 
tekoşîna şoreşvaniya we ye û di pêşerojê 
de jî, rênivîniyek e bo berfirehkirina xebat 
di pêxema azadî, demokrasî û serkevtina 
her çiqas zêdeye me di rêvebirina erkê 
partî û netewa me de. 

Komîsyona Rêxistina PDKÎ 

16'ê Gulana 2010'ê Zayînî 

26'ê Banemera 1389 ê Rojî 

îranê raweste!! 

Roja pêncşembêl3.05.2010an, li ser 
daxwaza Paritya Demokrata Kurdistan 
a îranê û hêz û parityên dîtir li 
Kurdistanê gireva giştî bû, ji hemî hêz, 
sazî û rêxistinên mafên mirov li 
seranerî cîhanê hat xwestin ku ew 
piştgiriya gelê Kurdistanê bikin û wî ji 
qirkirinê biparêzin, rijêma rû reşa îranê 
serşor û riswa bikin û vî gelê bê sûc û 
bê guneh ji mirinê rizgar bikin!. 

Pêşmergeyekî Kevnar ê PDKI 
Çû Ser Dilovaniya Xwe 



Roja 15'ê Gulana 2010'an, Pêşmergeyekî 
kevnar ê PDKÎ, bi navê Kazim Ezîzî, bi sedema 
rawestana dil çû ser dilovaniya xwe û tevlî 
karwanê şehîdan bû. 

Kazim Ezîzî di sala 1962'an de, di malbatek 
welatparêz a gundê Sultanî, ser bi devera 
Somaya bajarê Urmiyê hatibû dinê. Navhatî 
her di destpêka temenê ciwaniya xwe de ji ber 
hestkirina bi zext û givaşên dujmin li ser 
netewa xwe, di sala 1982'an, peywendî bi 
refên Yekîtiya Ciwanên Demokrat ên 
Kurdistana îranê girt û xebata xwe dest pêkir. 
Piştre di sala 1983'an de, biryar da ku kincên 
pîrozyên pêşmerge li xwe bike. 

Kazim di heyamê temenê pêşmergayetiya 
xwe çend car birîndar bûye, navhatî cara dawîn 
di sala 1993'an di girtina binkeya leşkeriya 
Nêçelana devera Biradost de bi sedema 
giraniya birîna xwe nekarî dirêjî bi çalakiyên 
xwe di deverê de bide û piştre li gor şiyan û 
jêhatiya wî, di organa xedematê de heta 
dawiya jiyana xwe dirêjî bi xizmetkirin bi partî 
û nîştimana xwe de. Kazim Ezîzî, mirovekî bi 
dîsîplîn, ruh siwik û dilsoz bû. Her li wê rojê de 
termê pîroze şehîd Kazim Ezîzî bi beşdariya 
hejmarek berbiçav ji endamên Deftera Siyasî, 
Komîteya Navendî û kadr û pêşmergeyên PDKÎ 
di goristana şehîdên Cejnîkanê de hat 
veşartin. Di dawiya rê û resma veşartinê de, 
kurteyek ji jiyan û xebata vî şehîdî, ji aliyê Sidîq 
Derwîşî, endamê Komîteya Navendiya PDKÎ û 
berpirsê Navenda Sê ya Kurdistanê ve hat 
pêşkêşkirin. 

PDKÎ behî û serxweşiya xwe pêşkêşî malbat 
û kes û karên şehîd Kazim Ezîzî dike û sebrê ji 
wan re dixwaze. 

Ruha wî şad û riya gihîştin bi armancên wî jî, 
pîr rêvîng be. 

Diya Şehîdekî Riya 
Rizgariya Kurdistanê Çû ser 
Dilovaniya Xwe 

Sidîqe Îbrahîmî, diya şehîd Kamil Îbrahîmî, di 
temenê 80 saliyê de çû ser dilovaniya xwe. 

Nûçegihaniya Kurdistanê di vê derbarê de 
ragihand: kurek din yê Sidîqê binavê Eladîn 
Îbrahîmî, berê ji aliyê hêzên rejîmê ve, tenê ji 
ber wê yekê ku birayê şehîdê Partiyê ye, kete 
ber destrêjî û jiyana xwe ji dest da. 

Partiya Demokrat a Kurdistana îranê, bi 
hinceta koça dawî ya Sidîqe Îbrahîmî, 
serxweşiyê ji malbat û kes û karên navhatî 
dike. Ruha wê şad û cihê wî jî buheşt be. 


<qP> 

y ”Hequl Sikût” Li Hember Serkutên Navxweyî 


Lihevkirina Navikî Yan 



Selîm Zencîrî 

Li halekê de ku 
superhêzên cîhanî û bi 
taybetî Amerîkayê, 
lezatiyek taybet 

dabûne xebat û 
hewlidanên xwe ji bo 
xurtkirina ambargo û 

dorpêçên giran bi ser îranê^ li Civata 
Ewlekar ya NY de û meydan Ji îranê teng 
kiribûn, lê me dît ku rêberên îran, Turkiya 
û Birazîlê roja Duşemî 17'ê Gulanê, 

lihevkirinek 10 xalî li dor guhertina 

Uraniyomê li Turkiyê de wajo kirin. Eve jî li 
halekê de ye ku çendîn sal e maşkanê û 
lîstika Mişk û Pişîka Komara Îslamî bi 
welatên superhêz re berdewam e û çendîn 
biryarname û dorpêç jî li dijî Komara Îslamî 
li pey re hatine, lê tu yek ji wan nebûye 
sedem ku rejîm dev ji mehandina 
Uraniyomê û bernameya bişik û guman ya 
xwe berde û nîgeraniyên navnetwî jî li vê 
derheqê de verevîne. 

Komara Îslamî piştî çend sal xapandina 
rojava û bi taybet her sê welatên ewropî,! 
karî demek zaf qazanc bike û bêtirs 
armanca xwe bişopîne ku pêşketinên 
berbiçav jî bidest xistine. Lê piştî 
têgihîştina Ewropiyan ji niyet û armanca 
xirab û metirsîdar ya rejîmê û ketine xeterî 
ya berjewendiyên wan, niha li dijî 
pirogramên rejîmê derketine û dixwazin 
pêşiya îranê bigrin. Lê vê gavê lihevhatina 
li Tehranê, ew hêvî û xebatên bo tehrîmên 
girantir û berfirehtir, kêmreng kiriye. 
Çunku Komara Îslamî bi vê lîstikê û 
senarayoyê xwast xwe ji barê giran yê 
dorpêçên navnetwî rizgar bike û bi bêhnek 
firehtir û demek dirêjtir bernameya navikî 
a xwe bidomîne û ji meqsedê nêzîk bibe. 

Lê bi raya çavdêrên siyasî, ew lihevhatin 
li cihê xwe de serbarê hin qazancan, şikest 
û paşdekişyana Komara Îslamî jî digehîne. 
Çunku îranê berê sê merc bo lihevhatin li 
dor pirsa navikî a xwe bi ewropiyan re 
danîbû. Weke: Guherîna hevdem a 
Uraniyoma %3/5 bi %20'ê, guhertin li 
xaka îranê de û ya din jî diyarîkirina qasê 
Uraniyoma guherkî li ser bingeha 
hewcehiya îranê. Lê li vê lihevkirinê de bi 
nabeynkariya Turkiya û Birazîlê, bêy 
berçavgirtina tu yek ji wan şertan, amade 
bû ku 1200 kg Uraniyoma %3/5, li gel 120 
kg Uraniyoma %20 piştî salekê li xaka 
Turkiyê de werbigre. Ku eva jî ne tenê 
xwastên îranê bi cî neanî, belkî paşekişiyek 
tam bo rejîmê jî digehîne. 

Li ser vê bingehê, li cih de ye ku ev 
pisyare ji karbidestên payebilind yên îranê 
bihê kirin ku li gor çi eql û lojîkekê 
derfetên baştir yên berê li ser bernameyên 
pir ziraa a navikî jidest dan û bac û 
têçûyek zaftir bi ser gelên îranê de 
sepandin? Gelo ma wan nedikarî her wê 



demê lihev bên heya ku negihîje vê 
qonaxê? Ma nedikarîn li cihê bacdan û 
puandan bi Turkiya û Birazîlê, 
rasterast bi welatên biryarder re lihev 
bên heya ku zirarek kêmtir bigihîje 
xelkê îranê? 

Lê li bakgirawend û piştperdeya vê 
helwesta celadên îranê, çend tişt xwe 
didin eyanê ku bi kurtî ezê îşare bi 
wan bikim. 

- Li demên dawîn yên sepandina 
cezayan ji aliyê civaka navnetewî bi 
ser Iranê de, rejîmê bi vê senaryoyê 
dîsan dest bi lîstika xwe kir û xwast 
wan bi nîsbet çareseriya pirsa navikî ji 
riya diyalog û guftigoyê ve hêvîdar 
bike û bi şeq kirin û têkdana refa 
yekgirtî a navnetewî xwe ji sepandina 
tehrîman rizgar bike. 

- Xwast ji givaşên navnetewî li ser 
xwe derheq pêlên tepeserî û îdamên 
vê dawiyê kêm bike. 

- ji bo kuntirola navxweyî û tepeser 
kirina gelên îranê li serûbendê 
kûdetaya hilbijartinê de, berevajî 
durûşmên xwe li dijî rojava, bo 
midehek demkî ew pejirand. Bi 
watayek din ew, bacdan, bertîl û 
"Hequl Sikût" ek bû bi rojava li 
hember serkutên navxweyî. 

Hemû evana li halekê de ne ku 
civaka cîhanî serbarê pêşwazîkirin ji 
guftigoyê, lê ragihandin ku şik û 
guman hêj mane û ew lihevkirina 
biguman nabe sedem bo pêşgirtina 
sepandina cezayên nû bi ser îranê de, 
lewre pêşnivîsa biryarnameyê jî hatiye 
pejrandin û egera wê heye ku li 
demek nêzîk de gera nû ya tehrîmên 
giran bi ser îranê de bihê sepandin. 
Çunku êdj cîhan ji fend û fêl û lîstikên 
Komara Îslamî tê gihîştiye û bi wan 
senaryoyan nahê xapandin. Eva ku 
derhal îranê piştî lihevkirinê ragihand 
ku serbarê vê rêketinê emê li hundirê 
welat de jî mehandina Uraniyomê 
bidomînin, eyankerê vê rastiyê ye û 
niyeta rastîn a Komara Îslamî jî eşkere 
dike ku xincî xapandin, hederdana 
demê bo bidestxistina çeka etomî, 
tepeseriyên navxweyî û kêmkirina 
givaşên navnetewî li ser xwe, ne tiştek 
din e. 

Jiyana Di Kûrexaneyan De 


Kesayetiyekî Naskirî Ê Devera Bakûrê 
Kurdistana îranê Çû Ser Dilovaniya Xwe 


bi neçarî rû ji Kûrexaneyan di bajarên 
dûr ên îranê de dikin, naçar bi cihanîna 
her emrek nerewa ji aliyê xwedî karan 
dibin. Piraniya caran riftarên nebaş li 
gel wan tê kirin, gelek caran jî tûşî 
destdirêjiyan dibin, li dana heqdest de 
jî fêl û zulm ji wan tê kirin, tên 
xapandin û bi taybetî nedana pereyê 
''bîmeyê" ji aliyê xwedîkaran ve ku dibe 
givaşek din li ser jiyana kedkaran. Her 
wek tê zanîn karê kedkarên kûrexanan 
werzî ye, anku tenê du demsalan (6 
mehan) kar dikin, lê tê gotin piraniya 

caran xwedîkar di 6 mehên karkirinê de, 
tenê heqdestê 3 mehan didin wan û 3 
mehên din jî bi dezgehên peywendîdar 
radigehînin ku kar nayê kirin, yan jî ji bo 
''Bîmeyê" hatiye terxan kirin. Ewa jî wê 
zulma organ û sîstema gendel û 
heramxwar a hikûmeta îranê eşkere dike 
ku li dozên wiha û li dema nerazîbûna 
karkeran de pişta xwedîkaran digrin û ji bo 
xwarina pereyek ku bi ked û areqeya zarok, 
nûciwan, keç û pîr û kalên kurd ve di karek 
wiha pîs û giran de tê bidestxistin. 

Karê zehmet û pir îza û dijwar yê 
kûrexanan bi taybet ji bo jinan û zarokên 
ku piraniya wan di temenê 10 heya 17 
saliyê de ne, dibe sedema nesaxiyên cur bi 
cur. Wek tê zanîn piraniya wan jin û 
nûciwanan tûşî nesaxiyên êşên masûlke, 
feqerat û îfûnetê dibin. 

Di heman demê de ew malbat xwedî 
zarokên biçûk û sêwî ne û rojane di 
encama pêre negihîştin, nebûna îmkanat û 
hewcehiyên zarokan bo mijûlbûn û biser 
birina dem xwe, neçar in di nav kirs û 
kewal û avên pîs yên kargehan de bigerin û 
di encam de tûşî çendîn nesaxiyan dibin, 
bêyî wê yekê ku kêmtirîn pêregihîştin û 
îmkanatên dermanî û saxlemiyê hebin yan 
jî ji rênimayî bo xwe parastin ji nexweşiyan 
bi mifah bin. Lê ya ji hemûyan girîngtir û 
derhq bi zarokan xerab û pir zirartir, ewe 


ku ew zarok ji xwendin û perwerdeyê bê 
in û çavnihêrî dikin heya ku hinek mezin 
bibin û di kûrexaneyan hevkariya malbatên 
xwe bikin ku weke take pîşe di ber destê 
xwe de dibînin û di buhara temenê xwe de 
wiha diçirmisin û di tarîtiyê de dijîn. Wan 
heta şiyana nasîn û destnîşankirina mafên 
xwe jî ninin, çi bigîje daxwazkirina wan 
mafan. 

Diyare di sîstema hikûmeta îranê de li 
rûyekî de bi nav Wezaretek bi navê ''Rifah 
û Temîn Ictimaî" anku tenahî û dabînkirina 
civakî heye, lê ew jî mîna her wezaret û 
organek din yên hikûmetî, tenê bi nav û bi 
awayek maşkanê û ji bo kes û karên xwe 
kar dikin. Li rastî de hemû ew mafên ku 
berheq û rewayê her kes û bi taybet 
kedkaran in û li yasayên navnetewî yên 
pêwendîdar bi mafê mirov û yasayên 
kedkarî de jî îşare bi wan hatiye kirin, li 
pileya yekem de sîstema siyasî a îranê wan 
binpê dike û yên li qonaxa din de jî, 
organên gendel û tepeserkar yên hikûmetî 
yên peywendîdar, di encama lênepirsîn û li 
berçavnegirtina tu yasayek mirovî ji wan 
distînin û rewşek wiha pêk anîne ku bi 
eşkere ew malbat ku beşek ji civakê pêk 
tînin, ji serdema niha dûr ketine. Bi 
watayek din mirov dikare bibêje ku ew bi 
neçarî di cehaletê de dijîn. 


zarokên kêmendam in, 58 malbat jî zêdeyî 3 zarokên wan ên kêmendam hene û 28 
malbat jî xwedî çar zarokên kêmendam û 2 malbat jî 5 û 6 zarokên wan ên seqet û 
kêmendam hene". îlam yek ji wan Parêzgehên îran û Rojhilatê Kurdisanê ye ku herî 
zêde mayînên ne teqiyayî têde hene û salane jiyana sedan kesan li wê Parêzgehê 
distîne yan bi dijwarî birîndar dibin û wek kêmendam jiyana xwe didomînin. 

Herçiqas ew îstatîstîka ku ji aliyê berpirsekî Komara Islamî li îlamê derbarê radeya 
kêmendamên hatiye eşkere kirin, lê pisporên warê civakî li îranê didin zanîn, 
serjimêriya han ne rast e û jimara wan malbatan ku xwedî yek yan çend 
kêmendaman in, gelek zêdetir e û dewlet bi kêmî piştgiriya wan kêmendaman dike. 


Roja 15'ê Gulana 2010'an, 
Şewqî Emîr Fenekî, kurê Ebas 
Axayê kurê Temer axa, kesayetiyê 
naskirî yê devera Soma Biradost û 
serok eşîretê "Fenek" di temenê 
85 saliyê de çû ser dilovaniya xwe. 

Nûçegihaniya Kurdistanê di vê 
derbarê de ragihand, navhatî li 
gundê Qunî a ser bi devera Soma 
Birados a bajarê Urmiyê, di 


malbatekî welatparêz û dilsoj hatiye dinê, Temer axa bapîrê 
wî, çend caran li gel malbata navhatî tevî û rûsan şer kiriye û 
Ebas axayê babê vî jî di serdemê Komara Kurdistanê de yekek 
ji piştgirên sereke yên Komara Kurdistanê dibe û tevî Eşîreta 
xwe û xelkê din bo piştgirîkirin ji Komarê han didan. 

Şewqî Emîr Fenek, kesayetiyekî xweştevî û naskirî yê devera 
xwe bû û pêgehekî bihêz a civakî hebû ku di piraniya 
karûbarên deverê de pirs pê re dihat kirin. 

Bi vê hilkevtê PDKÎ behî û serxweşiya xwe pêşkêşî malbat û 
hemû xelkê deverê dike û xwe şirîkê xema wan dizane. 


Ceifer Mubeşirniya 


Jiber zulm, zorî û 
cinayetên ku gihîştine 
kopika xwe di 
siyasetên qirêj ên 
Komara Îslamî a îranê 
bi taybetî di warê mafê 


mirov de derheq gelên mafxwarî yên îranê 
de, zaf ji pirsgirêk û aloziyên din yên civakê 
nayên berçav, yan kêmreng û wunda ne 
yan jî li baldanê dikewin. 

Lewma hewce ye em wan pirsên wunda 
bixin rojevê. Yek ji wan pirsan, jiyana di 
kûrexaneyan de ye. Jiyana ku pêtir dişibe 
jiyana kole û berdeyan, jiyana ku ji ber 
hejarî û bêkariya berfireh di îranê de ji ber 
siyasetên dijîgelî yên rejîma Komara Îslamî 
bi ser gelê kurd de hatiye sepandin. Jiyana 
ku li wan Kûrexaneyan de malbatên kurd û 
bi taybetî keç û jin û zarok serbarê 
bêmafiyan, êş û azar û kovanên pir 
dikşînin. Wan jiyanek ewqas xerab heye ku 
bi tu awayekê nabe mirov navê jînê lê bike. 
Çunku çend malbat neçar in bihevre di 
jorên 12-13 metrî de bi yek avdest û 
serşokek hevbeş, serbarê ew hemû bê 
îmkanatiyan bijîn. Ji aliyê dinê jî nebûna 
îmkanatên pêwîst ên karkirinê û herweha 
yên dermanî û saxlemiyê li dema nesaxî 
yan jî bûyerên di dema karkirinê de, ji 
mezintirîn pirsgirêkên wan in. 

Seba wê ku ew malbat ji ber bêkariyê û 


Li îlamê 514 Malbatên ku 2-3 Zarokên Wan 
Kêmendamin, Hene 

Hat zanîn ku li Parêzgeha îlam ya 
Rojhilatê Kurdistanê, 514 malbatên ku 
zêdeyî zarokek wan kêmendam e, hene û 
piraniya wan nikarin bilivin û bimeşin û di 
warê cesteyî de rewşa wan pir xirab e. 

Serokê Giştî yê îdara 'Behzîstî' ya 
Parêzgeha Kirmaşanê Sadiq Rostemî, di 
daxuyaniyekê de ragehand: "514 malbat 
li îlamê zêdeyî zarokeke wan kêmendam 
e ku ji wê hejmarê 425 malbat xwedî du 

Felsefeya Şahî Û Dawetên Kurdî li 
Bakurê Kurdistana Iranê mn 



Mecîd Cinîkanlo 

Her wek em dizanin 
Neteweya Kurd li 
dirêjiya dîroka tejî ji 
xwîn û berxwedana xwe 
bi awayên cur bi cur ji 
mafên xwe yên mirovî û 
hebûna xwe wek 



neteweyek zindî berevanî kiriye û di vê riyê 
de bi sedan destanrêsiyên mezin 
afirandine. Yekji sembol û nîşanên hebûna 
Neteweya Kurd govend û dîlanên Kurdî ne, 
ku li herêmên curbicur ên Kurdistanê de, ev 
dawet û şahiyane wek sembola 
berxwedaniya neteweya me tê mêzekirin û 
bi giştî felsefeya wan şahî û govendên 
Kurdî, nîşaneya bûyer û serpêhatiya gelê 
Kurd e, ku bi salan bi xebat û têkoşîna 
azadîxwaziya xwe, li mafên xwe yên çandî 
û mirovî berevanî kiriye. 

Şahî û dawetên Kurdî wek pareke mezin 
li Kultora neteweya Kurd tê mêzekirin. 
Dawetên Kurdî yek ji nîşanên hebûna 
neteweya me ye û parek mezin ji dîroka 
neteweya me bi awayekî baş parastine. 
Dawetên kurdî ku bi ser çend çiqên serekî 
de tên parvekirin, her yek ji wan nîşanek ji 
hebûna neteweya Kurd e ku ji bo parastina 
çanda xwe bi salan xebatê dikin. Şahî û 
govendên Kurdî seba berfirehbûna xaka 
Kurdistanê bi ser çend curan tên parvekirin, 
lê di rastî da felsefe û armanca govendên 
Kurdî yek e, û ev jî eyankerê rewşa gelê 
Kurd li dirêjahiya dîrokê de ye. Govendên 
kurdî ku îro rojê em wan dibînin, di rastî 
da tenê reqsekî sade nine û van govendan 
her yekê dîroka taybet bi xwe hene û tiştek 
zêdetir ji govendeke sade ye. Zor kes li ser 
vê baweriyê ne ku dîlanên Kurdî li 
baweriyên kevnar yên Kurdan hatine 
wergirtin û li rastî de ev govendane bi olê 
Zerdeşt re girê didin. Pêka wan çavkaniyan, 
berî êrîşa îslamê zêdetir ev dawetên han li 
ber Perestişgeha Anahîta û ji bo şukra 
Xwedê û gotina serpêhatiyên şerên xwe, 
mifah ji davetan wergirtine. 

Dawet û dîlanên Kurdî wek stran û 
awazên Kurdî li çar curên bingehîn pêk tên, 
wek: Dawetên îrfanî û olî, xweşî û nexwaşî, 
ku li piraniya wan dawetan de bi herikîna 
endamên wan dîlanan, dawet wateyeke 
taybetî dide. 

Emê li gotara han de cehdê bikin ku 
parek kêm^ li govendên Herêma Bakûrê 
Kurdistana îranê bo Xwendevanên Agirîyê 
bidin şirove kirin. 

Dawetên Bakûrê Kurdistana îranê li 3'ê 
corên sereke pêktên. 

Şêxanî 

Milanê 

Kitane yan Qutanê 

Her yek ji dawetên îşarepêkirî bixwe 
xwediyê çendîn curên dawetan e, û çendîn 


çiq ji wan cuda dibin. 

Dîlanên vê Herêmê bi awayek nerm 
destpê dikin û nezm û parastina yekîtiya 
dawetê ji eslên herî serekî yên wan dîlanan 
e. Ev dîlan bi awayê bikom destpê dike û li 
destê neferê yekem ku bi Serçopî tê 
naskirin û destmalek li dest de ye ku ev 
destmal cihê helbest û Mertalan girtiye ku 
îro rojê li ber pêşketinên cîhanê Kes mifahê 
ji helbest û mertalan wernagire. Lê ev 
destmala sipî bi nîşaneya aştîxwaziyê tê 
şirovekirin. li wan dawetan de Jin û mêr bi 
hevra û mil bi milê hev dawetê dikin û ev 
yek bi nîşaneya wekhevbûna jin û mêran di 
civakê de ye, ku ev yeke li çend hizar sal 
berê heyanî îro rojê hatiye. 

Kutana pêyan li ser erdê bi wateya vê 
yekê ye ku ev xake ya min û bav û kalê 
min e. Herwisa qîjandina bihevre ji bo 
xistina tirs û xofê li nav^ilê dujimin de ye. 
Rûniştin li çaxê dawetê de bi wateya 
rêzgirtin ji ked û zehmeta hevalên wî tê 
hesibandin. 

Dîlanên Kurdî wek reqsekî rezmî jî tê 
mêzekirin ku xwediyê giranî û mêraniya 
Kurdan e, û herwiha bîranîna yekbûna 
neteweya Kurd e. 

Hin ji wan govend û dîlanan li rastî de 
bîranînên dîrokî yên neteweya Kurd in. Bo 
mînak daweta Kitane yan Qutane ku bi 
wateya lêxistinê ye, dîlanek e ku dîroka wê 
bo berî 500 salan vedigere û bîranîna 
berxwedaniya parek li şorişgerên Kurd li 
herêma Urmiyê li hemberî Sipaha Şa Ebasê 
Sefewî ye. Ev dîlan, îşare bi berxwedana 
Xanê Lepzêrîn li hemberî dagîrkerên xaka 
Kurdistanê li Kela Dimdim e. Ev dawet li 
seraserê kurdistanê heye û li rastî da, bas ji 
belengazî û berxwedaniya Kurdan li 
hemberî dijminan de dike. Serpêhatiya wê 
bûyera han ji aliyê Erebê Şemo, nivîskarê 
Kurdê Rûsîyê hatiye nivîsandin. 

Bi awayekî giştî dîlanên herêma Bakûrê 
Kurdistana îranê, piraniya wan bas li 
berxwedanî û cangorîtiya neteweya me 
dikin û hest û sozên Kurdan li hembrî 
bûyerên Kurdistanê heya îro rojê didin 
xuyanîkirin. Bo mînak ji dawetên wê 
herêmê, Dîlana Eraban e, ku ev dîlan jî her 
basê berxwedaniya kurdan li hemberî êrîşa 
Ereban bo ser xaka kurditanê dike. 

Hey Ereban, can Erebê min, Ereban qir 
kin, can levendê min 


Kaniya He/bestan 


Li oxira baranê 



Beşîrê Mde 


Li Zagrosan hûn teyrikên bê 
bask bûn 

Çem çiyan digeriyan 
Şemalî baxî Rojhilat bûn 
Barana we ji keldûmana 
Dicle Ferat, 

Du Zab Arasin... 

Sêdarvanê komara Leglegan 
Hûtê sirgoyan 
Çekçekolên petrolan 
Destên wan li we geryan 
ji fira we ti rsyan ! 
mîna hîmê volkanî hildikişin 
ser sêdarê 

di kulma we de f irîkên 
genim, 

şolik û nîskê vê buharê 
we li ber bayêreş 
ji mejyê birçî re dêrand 
û min ji ber we ve 
sê tif dane riwê celadan 



















Duheftînameyek siyasî, civakî, çandî û hunerî ye ku 

Terorîstê Komara Îslamî Li Firansa 
Serbest Hat Berdan 


Zêbarî: 

Tirkiye Û îran Nahêlin Hikûmet Ava Bibe 

Du rojan piştî 

serbestberdana Klotîd Rîs, 
şaromenda Firansiyayî ku 
heyamê 10 mehan di 
girtîgehên rejîma melayan de 
bû, dadgeha birêvebirina 
hukman li Parîsê, roja Sê 
şemî hukmê derkirina Elî 
Wekîlî Rad, terorîstê şandî yê 
rejîma îranê derkir ku di 
terora Şapûr Bextiyar, dawîn 
Serokwezîrê hikûmeta Şah de 
dest hebû Terorîstê han 
midehê 19 salan di girtîgeha 
Firansaye de bû. Wisan 
dixuye ku wan guhertina 
girtiyan kiribe. 

Lê dewletên Firansa û 
îranê, ew yek red kirin. Lê 
Ehmedînejad di meha 
Siptambera derbazbûyî de gotibû ger ku Firansa, xwazyarê 
serbestberdana Klotîld Rîse, gerek mesela guherîna girtiyan 
binirxîne. 

Ligor yasaya Firansayê, girtiyên biyanî ên mehkûm bi gitîgeha 
hetahetayî, piştî 18 sal kişandina cezayê xwe, bo welatê xwe tên 
vegerandin ku cezaya mayî di welatê xwe de bikşînin. 

Hêjayî gotinê ye ku Elî Wekîlî Rad, roja Sêşemî bi awayek fermî li 
Tehranê de ji aliyê karbidestên payebilind yên rejîmê ve hat pêşwazî 
kirin. 

Nato: Rejîma îranê Gefek Micid E Li Ser 
Welatên Endam 


Rapora nû ya 55 rûpelî 
a karnasên Natoyê ku roja 
17'ê Gulanê hat weşandin, 
bas ji gef û metirsiyên 
bernameya^ navikî û 
mûşekî ya îranê li ser xwe 
Nato'yê dike.. 

Di wê raporê de, 
şiyanên mûşekî û balistîk 
yên îranê li rex 
bernameya navikî a wî 


welatî, weke gefek micid bo ser hemû endamên Natoyê dizane. 
Lewma li vê derheqê de nigeraniya xwe derbiriye û daye zanîn ku:" 
Berevanî kirin li hember egera êrîşa mûşekî ya îranê li dijî welatên 
endam di vê peymanê de, divêt weke memûriyetek nû a vê rêxistinê 
cihê baldanê be. Li gorî xala 5 a vê peymanê, divêt berevaniya tevalî 
li hember gefên mûşekî yên îranê li dijî her yek ji endaman be. Her li 
gorî wê xalê, êrîş bo ser her endamekê, tê wateya êrîş bo ser hemû 
endaman û divêt hemû welatên endam li hember hêza êrîşber de 
refbendiyê bikin. 

Li gorî wê raporê, sê mijarên îran, Elqaîde û aştiya Ereb- Îsraîl 
weke sê gefên mezin bo ser Peymana Natoyê tên hesibandin û 
xwazyarê hevkariyên zêdetir ên endaman bi welatên Rojhilata Navîn 
û Bakûrî Afrîqayê ye. Herweha di wê raporê de hatiye ku xurtbûna 
karîn û şiyanên mûşekên sahil bi behrê ên îranê di devera kendawa 
Fars û Behra Emanê, wek gefek micid bo ewlehiya liv, hat û çûna 
gemiyên niftê di wê deverê de hatiye zanîn. 


cîran fikar heye ku ê îraq îstîqrarê bi dest nexe. Ji bo pêşeroja îraqê 
rikeberiyek mezin di navbera welatên cîran de heye û ev reqabet jî 
pirtir di navbera îranjj Tirkiyê de ye. Her du welat jî bawer in ku 
berjewendiyên wan li îraqê hene." 

Zêbarî got "Di hilbijartinan de, Eyad Ellawî bi ferqeke biçûk 
namzedê şîeyan Malikî li paş xwe hişt. Ji ber ku Malikî nêzî îranê ye, 
DYA wî naxwaze. DYA û Tirkiye li hemberî Malikî, piştgirî didin 
Ellawî." 

Ji aliyê din vê tê ragihandin ku DYA ê vekişandina leşkerên xwe ji 
îraqê, ji ber sedemên neavabûna hikûmetê, mehekê derneg bixe. 

Kuşnêr, Behmen Qubadî Bi Derhênerekî 
Bişiyan Binav Kir 

Wezîrê Karê Derve yê 
Fransayê Bernard Kouchner, 
piştî ku li fîlma sînemayî a 
derhênerê kurd Behmenê 
Qubadî, ya bi navê "Pişikên 
Îranî" kir... 

Qubadî bi derhênerekî bişiyan, 
modern û mandînenas wesif kir. 

Li ser daweta Kouchner, fîlmê 


Pisîkên Îranî yê derhênerê kurd Behmen Qubadî bi amadebûna 500 
rayedarên warê ferhengî, siyasî û dezgehên ragihandinê yên 
Fransayê, tevî şêwirmendê Kouchner li hola sînemayê a Wezareta 
Derve yê Fransayê hate nûmandin. 

Bernard Kouchner di axaftinekê de kêfxweşiya bi vexwandina 
fîlmê Pisikên Îranî nîşan da û rolê Behmen Qubadî jî bilind nirxand û 
pesinda şiyan û jêhatiya wî kir. 


Wezîrê Derve yê îraqê Hoşayar 
Zêbarî, di derheqê avakirina 
hikûmeta Baxdayê da 
daxuyaniyek da û got "sedemê ku 
hikûmeta Bexdayê ava nabe, 
desttêwerdan û ^ midaxeleya 
welatên cîran yên îran û Tirkiyê 
ye". Zêbarî wisa got" Sûriye, îran 
û Tirkiye ji bo ku hikûmet ava 
nebe, her yek bi awayekî 
destêwerdanê dike. Li welatên 



























